
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 529 

13 Απριλίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Χορήγηση οικονομικής ενίσχυσης για την ίδρυση και 
λειτουργία καταφυγίων αδέσποτων ζώων συντρο¬ 
φιάς. 1 

Τροποποίηση και συμπλήρωση της υπ’ αριθμ. 292464/ 
27.7.2005 διυπουργικής απόφασης (Β' 1122) για τα 
συμπληρωματικά διοικητικά μέτρα εφαρμογής και 
υπολογισμού του αριθμού και της αξίας των δι¬ 
καιωμάτων στους δικαιούχους της ενιαίας ενί¬ 
σχυσης σε εφαρμογή των των κανονισμών (ΕΚ) 
1782/2003 του Συμβουλίου και 795/2004 της Επι¬ 
τροπής. 2 

Ολοκλήρωση και πιστοποίηση της έναρξης της πα¬ 
ραγωγικής λειτουργίας της επένδυσης της εται¬ 
ρείας «Γ. ΤΖΑΡΑΚΗΣ ΑΝΩΝΥΜΗ ΕΤΑΙΡΕΙΑ ΤΟΥΡΙ¬ 
ΣΤΙΚΗ ΠΑΡΟΧΗΣ ΥΠΗΡΕΣΙΩΝ ΚΑΙ ΣΥΜΜΕΤΟΧΙΚΗ» 
και δ.τ. «ΤΖΑΡΑΚΗΣ Α.Ε.» που έχει υπαχθεί στις 


διατάξεις του ν. 3299/2004. 3 

Υπαγωγή επένδυσης της εταιρείας «ΦΑΡΜΑ ΧΗΤΑΣ 

Α.Ε.» στις διατάξεις του ν. 3299/2004. 4 

Τροποποίηση των υπ’ αριθμ. ΦΓ8/1890/31.1.2001 
(ΦΕΚ 893/Β') και ΦΓ8/13847/25.4.2005 (ΦΕΚ 656/ 
Β'/17.5.2005) αποφάσεων της Ολομέλειας του Ελε¬ 
γκτικού Συνεδρίου. 5 


ΑΠΟΦΑΣΕΙ Σ 

Αριθμ. 283017 (1) 


Χορήγηση οικονομικής ενίσχυσης για την ίδρυση και 
λειτουργία καταφυγίων αδέσποτων ζώων συντροφιάς. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1) Του άρθρου 7 παρ. 8 του ν. 3170/2003 «Ζώα συντρο¬ 
φιάς, αδέσποτα ζώα συντροφιάς και άλλες διατάξεις» 
(Α' 191). 

2) Του άρθρου 39 παρ. 10 του ν. 2065/1992 «περί εγκρί- 
σεως οικονομικών ενισχύσεων από τους Υπουργούς 
Οικονομικών και Γεωργίας» (Α' 1113). 


3) Του ν. 356/1974 «περί κώδικος εισπράξεων δημοσίων 
εσόδων». 

4) Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

Του άρθρου 29Α του ν. 1558/1985 «Κυβέρνηση και 
κυβερνητικά όργανα» (Α' 137), όπως το άρθρο αυτό 
προστέθηκε με το άρθρο 27 του ν. 2081/1992 «για τον 
εκσυγχρονισμό των επαγγελματικών οργανώσεων, των 
εμπόρων, βιοτεχνών και λοιπών επαγγελματιών και άλ¬ 
λες διατάξεις» (Α' 154) και τροποποιήθηκε με το άρθρο 
1 παρ. 2α του ν. 2469/1997 «περιορισμός και βελτίωση 
της αποτελεσματικότητας των κρατικών δαπανών και 
άλλες διατάξεις» (Α' 38). 

5) Του π.δ. 81/2002 (Α' 57)« Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουρ¬ 
γείο Οικονομίας και Οικονομικών». 

6) Της υπ’ αριθμ. ΔΙΔΚ/Φ.1/2/6139/24.3.2004(Β' 527) κοι¬ 
νής απόφασης του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης». 

7) Της υπ’ αριθμ. 37930/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
(ΦΕΚ 204 Β') όμοια απόφαση. 

8) Το γεγονός ότι από τις διατάξεις της παρούσας 
απόφασης προκαλείται δαπάνη ποσού 1.000.000,00 
ευρώ, περίπου, για το οικονομικό έτος 2007, η οποία θα 
βαρύνει τον Ε.Φ. 29-110 του Τακτικού Προϋπολογισμού 
του Υπουργείου Αγροτικής Ανάπτυξης και Τροφίμων 
(Κ.Α.Ε. 2111), αποφασίζουμε: 

Άρθρο 1 

ΣΚΟΠΟΣ - ΧΡΗΜΑΤΟΔΟΤΗΣΗ - ΚΑΘΟΡΙΣΜΟΣ 
ΠΡΟΫΠΟΘΕΣΕΩΝ, ΔΙΚΑΙΟΛΟΓΗΤΙΚΩΝ, ΤΡΟΠΟΥ 
ΠΛΗΡΩΜΗΣ ΚΑΙ ΑΛΛΩΝ ΣΧΕΤΙΚΩΝ ΘΕΜΑΤΩΝ 

1. Εγκρίνουμε το πρόγραμμα οικονομικών ενισχύσεων 
για την ίδρυση ή εκσυγχρονισμό καταφυγίων αδέσπο¬ 
των ζώων συντροφιάς, συμπεριλαμβανομένης της εφαρ¬ 
μογής του προγράμματος περισυλλογής, σήμανσης, 
καταγραφής, στείρωσης, εμβολιασμού, αποθεραπείας, 
υιοθεσίας ή επανένταξης των αδέσποτων σκύλων. 

2.α) Για την εφαρμογή των προαναφερόμενων δρα¬ 
στηριοτήτων εγκρίνεται διάθεση πιστώσεων ύψους ενός 
εκατομμυρίου ευρώ (1.000.000,00 €). 

β) Με τις πιστώσεις της παρούσας απόφασης θα κα¬ 
λυφθούν αποκλειστικά οι εγκεκριμένες, βεβαιωμένες και 
νόμιμες ανειλημμένες οικονομικές υποχρεώσεις ετών 
2005, 2006 και τρέχουσες του έτους 2007. 

Αρθρο 2 

ΔΙΚΑΙΟΥΧΟΙ - ΠΡΟΫΠΟΘΕΣΕΙΣ 

1. α) Δήμοι, Κοινότητες ή Διαδημοτικοί Φορείς, για την 
ίδρυση ή τη βελτίωση των υπαρχουσών εγκαταστάσεων 
καταφυγίων αδέσποτων σκύλων. 

β) Δήμοι, Κοινότητες ή Διαδημοτικοί Φορείς, σε συνερ¬ 
γασία με Φιλοζωικά Σωματεία με κατάλληλη υποδομή 
(σε πάγιες εγκαταστάσεις ή οχήματα μεταφοράς ζώων 
ή σε εμπειρία και ανθρώπινο δυναμικό), αναπτύσσουν 
δραστηριότητες στους επιμέρους στόχους του προ¬ 
γράμματος, όπως αναφέρονται στο ν. 3170/2003. 

2. α) Οι τεχνικές λεπτομέρειες των εγκαταστάσεων 
των καταφυγίων και τα στοιχεία καταλληλότητας του 
χώρου πρέπει να είναι σύμφωνα με τις διατάξεις του 
ν. 604/77, π.δ. 463/78 και την κοινή υπουργική απόφαση 
280262/2003. 

Επιθυμητή είναι η ενδεχόμενη συνεργασία περισσότε¬ 
ρων του ενός φορέων για ίδρυση κοινού καταφυγίου. 

β) Οι όροι υλοποίησης των επιμέρους στόχων του 
προγράμματος πρέπει να είναι σύμφωνοι με τις διατά¬ 
ξεις του ν. 3170/2003 και των υπουργικών αποφάσεων 
280239/2003, 280262/2003. 

3. Ο φορέας που θα ενισχυθεί για την ίδρυση ή την 
βελτίωση καταφυγίου αδέσποτων ζώων ή για την υλο¬ 
ποίηση των επιμέρους στόχων του προγράμματος (πε¬ 
ρισυλλογής, σήμανσης, καταγραφής, στείρωσης, εμβο¬ 
λιασμού, αποθεραπείας, υιοθεσίας ή επανένταξης των 
αδέσποτων σκύλων), πρέπει να έχει υλοποιήσει εκ των 
προτέρων εκείνες τις δραστηριότητες για τις οποίες 
θα ενισχυθεί οικονομικά. 

4. Οι φορείς υλοποίησης των προγραμμάτων (ίδρυση 
ή την βελτίωση καταφυγίου αδέσποτων ζώων ή υλοποί¬ 
ηση των επιμέρους στόχων του προγράμματος) πρέπει 
να έχουν συγκροτήσει τις Επιτροπές του άρθρου 7 της 
υπουργικής απόφασης 280239/2003 (Β' 1712). 

5. Οι φορείς λειτουργίας των καταφυγίων οφείλουν να 
εξασφαλίζουν την ελεύθερη πρόσβαση των κτηνιάτρων 
της Κεντρικής Υπηρεσίας του Υπουργείου Αγροτικής 
Ανάπτυξης και Τροφίμων, και των Νομαρχιακών Αυτο¬ 
διοικήσεων στις εγκαταστάσεις τους ή στους χώρους 
που διενεργούνται στειρώσεις για οποιοδήποτε έλεγχο 
και να ακολουθούν τις υποδείξεις τους. 

6. Οι υπεύθυνοι Δημοτικοί φορείς υλοποίησης των 
επιμέρους στόχων του προγράμματος υποχρεούνται να 
τεκμηριώνουν τον ακριβή αριθμό των αδέσποτων ζώων 
που αντιμετωπίζουν στα πλαίσια του προγράμματος, 
τους διενεργούμενους εμβολιασμούς, τις διαγνωστικές 
εξετάσεις ή την αποπαρασιτική θεραπεία που πραγμα¬ 
τοποιούν, σύμφωνα με τις υποδείξεις των προαναφε¬ 
ρόμενων Υπηρεσιών. 

7. Οι Δήμοι, Κοινότητες ή Διαδημοτικοί Φορείς υπο- 
χρεούνται να ολοκληρώσουν το έργο με ίδια κεφάλαια 
πέραν της ενίσχυσης που θα τύχουν από το Υπουργείο 
Αγροτικής Ανάπτυξης και Τροφίμων και θα το διατηρή¬ 
σουν σε λειτουργία τουλάχιστον για 10 χρόνια. 


Αρθρο 3 

ΔΙΚΑΙΟΛΟΓΙ-ΠΊΚΑ ΠΟΥ ΣΥΝΟΔΕΥΟΥΝ 
ΤΗΝ ΑΙΤΗΣΗ ΤΟΥ ΕΝΔΙΑΦΕΡΟΜΕΝΟΥ ΦΟΡΕΑ 

Α.1. Αίτηση των ενδιαφερομένων φορέων, στην οποία 
θα παρατίθενται τα πλήρη στοιχεία του φορέα καθώς 
και του υπεύθυνου εκπροσώπου του φορέα με τον οποίο 
θα έρχονται σε επαφή οι Υπηρεσίες της Κεντρικής και 
Νομαρχιακής αρμόδιας Αρχής (τηλέφωνο, ΐβχ, ταχυ¬ 
δρομική διεύθυνση, ηλεκτρονική διεύθυνση) καθώς και 
ο Αριθμός Φορολογικού Μητρώου (Α.Φ.Μ.). 

2. Αδεια ίδρυσης καταφυγίου αδέσποτων σκύλων. 

3. Καθορισμός της γεωγραφικής περιοχής που θα 
καλύπτουν οι φορείς για την περισυλλογή των αδέ¬ 
σποτων ζώων. 

Σε περίπτωση που οι δικαιούχοι της παρ. (β) του 
Αρθρου 2 της παρούσας απόφασης δεν διαθέτουν 
εγκαταστάσεις στα όρια της δικαιοδοσίας τους, ούτε 
δύνανται να δημιουργήσουν τις εγκαταστάσεις αυτές, 
υποβάλλουν σύμβαση που συνάπτουν με άλλο Δήμο ή 
Κοινότητα ή Διαδημοτικό Φορέα ή Ζωοφιλικό Σωματείο 
και φορείς κτηνιάτρων με την οποία αναλαμβάνουν την 
διενέργεια των λειτουργιών του προγράμματος, όπως 
προβλέπονται στο ν. 3170/2003. 

4. Τίτλο ιδιοκτησίας του οικοπέδου που θα ανεγερθεί 
το καταφύγιο ή θα γίνουν οι βελτιώσεις ή μισθωτήριο 
συμβόλαιο διάρκειας 15 ετών, εάν πρόκειται για ακίνητα 
τρίτων, ή παραχωρητήριο του ιδιοκτήτη προς τον φορέα 
για χρήση του οικοπέδου τουλάχιστον 15ετή για την 
εξυπηρέτηση του σκοπού αυτού. 

5. Οικονομοτεχνική μελέτη στην οποία γίνεται αναλυ¬ 
τική περιγραφή των ενεργειών και των δαπανών που θα 
απαιτηθούν για τη ίδρυση ή/και τη λειτουργία καταφυ¬ 
γίων αδέσποτων ζώων συντροφιάς. Στη μελέτη θα συ- 
μπεριλαμβάνεται αναλυτική έκθεση και χρονοδιάγραμμα 
των ενεργειών που θα γίνουν καθώς και των δαπανών 
που θα απαιτηθούν για όλες τις εγκαταστάσεις υπο- 
γραφόμενα από μηχανικό. 

Β. Για την ενίσχυση των λειτουργιών του προγράμμα 
τος(περισυλλογή, φιλοξενία, κτηνιατρική εξέταση, σή¬ 
μανση, καταγραφή, στείρωση, εμβολιασμό κ.λπ.). 

1. Αίτηση των ενδιαφερομένων φορέων, στην οποία θα 
παρατίθενται τα πλήρη στοιχεία του φορέα καθώς και 
του υπεύθυνου εκπροσώπου του φορέα με τον οποίο 
θα έρχονται σε επαφή οι Υπηρεσίες της Κεντρικής και 
Νομαρχιακής αρμόδιας Αρχής (τηλέφωνο, ΐβχ, ταχυ¬ 
δρομική διεύθυνση, ηλεκτρονική διεύθυνση) καθώς και 
ο Αριθμός Φορολογικού Μητρώου (Α.Φ.Μ.). 

2. Σύμβαση έργου μεταξύ των συνεργαζόμενων φο¬ 
ρέων για την υλοποίηση του προγράμματος με αναλυ¬ 
τική περιγραφή των ενεργειών και των δαπανών που θα 
πραγματοποιηθούν για την υλοποίηση των επιμέρους 
στόχων του προγράμματος, δηλαδή αριθμός Δήμων που 
συνεργάζονται ή συμβάλλονται, αριθμός των αδέσπο¬ 
των κατ’ εκτίμηση στην περιοχή εφαρμογής του προ¬ 
γράμματος, περιγραφή του τρόπου αντιμετώπισης των 
αδέσποτων ζώων που θα αντιμετωπιστούν στα πλαίσια 
του προγράμματος και κόστος των ενεργειών ανά θη¬ 
λυκό ή αρσενικό αδέσποτο ζώο και ανά στάδιο αντι¬ 
μετώπισης, προορισμός των στειρωμένων αδέσποτων 
ζώων, υπεύθυνοι φορείς φροντίδας των επανατοποθε- 
τούμενων ζώων καθώς και τα ονόματα των ατόμων που 
θα συγκροτήσουν τις Επιτροπές του άρθρου 7 της υπ’ 
αριθμ. 280239/2003 υπουργικής απόφασης (Β' 1712). 

3. Αναλυτικό χρονοδιάγραμμα της υλοποίησης των 
στόχων του προγράμματος, υπογραφόμενα από τον 
δικαιούχο και το συμβαλλόμενο ζωοφιλικό σωματείο ή 
τον συμβαλλόμενο φορέα των κτηνιάτρων. 

Μετά τις συντελεσθείσες εργασίες των προαναφε- 
ρομένων δραστηριοτήτων των παραγράφων Α' και Β' 
του παρόντος άρθρου, θα υποβάλλεται απολογιστική 
έκθεση των συντελεσθεισών εργασιών, το είδος των 
ενεργειών που πραγματοποιήθηκαν. Επιπρόσθετα στην 
απολογιστική έκθεση αυτή θα συμπεριλαμβάνεται δή¬ 
λωση της Επιτροπής παρακολούθησης του προγράμ¬ 
ματος, όπως προσδιορίζεται από την παρ. 1 του άρθρου 
7 της υπ’ αριθμ. 280239/2003 υπουργικής απόφασης (Β' 
1712), για τα εξής στοιχεία: ημερομηνία επανένταξης 
των στειρωμένων ζώων, τόπος επανένταξης αυτών, 
αριθμός των επανεντασσόμενων αδέσποτων ζώων, ο 
αριθμός σήμανσης και καταγραφής αυτών, προκειμένου 
η Επιτροπή αξιολόγησης των αιτημάτων χρηματοδό¬ 
τησης των επιμέρους στόχων του προγράμματος να 
διενεργεί επιτόπιους δειγματοληπτικούς ελέγχους για 
να διαπιστώνει την ακρίβεια των δηλωθέντων και την 
καλή εκτέλεση του έργου. 

Η τελική έγκριση χρηματοδότησης θα δίνεται από τον 
Υπουργό Αγροτικής Ανάπτυξης και Τροφίμων, μετά από 
σχετική εισήγηση της Γενικής Διεύθυνσης Κτηνιατρικής 
- Διεύθυνση Κτηνιατρικής Αντίληψης, Φαρμάκων και 
Εφαρμογών (Κ.Α.Φ.Ε.) κατόπιν εισηγητικής έκθεσης της 
Νομαρχιακού επιπέδου Κτηνιατρικής Αρχής. 

Αρθρο 4 

ΔΙΑΔΙΚΑΣΙΑ ΕΝΤΑΞΗΣ 

Ι.α) Στις Δ/νσεις Κτηνιατρικής των Νομαρχιακών Αυ¬ 
τοδιοικήσεων συγκροτείται τριμελής επιτροπή αξιολό¬ 
γησης των αιτήσεων και των δικαιολογητικών για την 
ίδρυση ή την βελτίωση καταφυγίων αδέσποτων ζώων 
που έχουν υποβληθεί από τους ενδιαφερομένους φο¬ 
ρείς, η οποία αποτελείται από τον Πρόεδρο, κτηνίατρο 
υπάλληλο της Δ/νσης Κτηνιατρικής της Νομαρχιακής 
Αυτοδιοίκησης και δύο μέλη ένα μηχανικό και ένα οι¬ 
κονομικό υπάλληλο της οικείας Νομαρχιακής Αυτοδιοί¬ 
κησης με τους αναπληρωτές τους. Η ως άνω επιτροπή 
θα ελέγχει και την πορεία εκτέλεσης του έργου όταν 
αυτό τύχει ενίσχυσης. 

β) Στην περίπτωση αξιολόγησης των συμβάσεων για 
την υλοποίηση του προγράμματος αντιμετώπισης των 
αδέσποτων ζώων συγκροτείται τριμελής επιτροπή που 
αποτελείται από τον Πρόεδρο κτηνίατρο υπάλληλο της 
Δ/νσης Κτηνιατρικής της Νομαρχιακής Αυτοδιοίκησης 
και δύο μέλη ένα κτηνίατρο και ένα οικονομικό υπάλ¬ 
ληλο της οικείας Νομαρχιακής Αυτοδιοίκησης με τους 
αναπληρωτές τους. Η επιτροπή θα ελέγχει και την πο¬ 
ρεία εκτέλεσης του προγράμματος αντιμετώπισης των 
αδέσποτων ζώων. 

γ) Οι Δ/νσεις Κτηνιατρικής αποστέλλουν στη Δ/νση 
Κ.Α.Φ.Ε. του Υπουργείου Αγροτικής Ανάπτυξης και Τρο¬ 
φίμων εισηγητική έκθεση, στην οποία θα αναφέρεται η 
ένταξη ή μη των επιμέρους δραστηριοτήτων στα προ¬ 
γράμματα χρηματοδότησης (ίδρυση ή βελτίωση κατα¬ 
φυγίου αδέσποτων ζώων, υλοποίησης των στόχων του 
προγράμματος αντιμετώπισης των αδέσποτων ζώων, 
κ.λπ.), η περιγραφή των ενεργειών που αναλαμβάνο¬ 


νται ανά πρόγραμμα, το χρονοδιάγραμμα των εργα¬ 
σιών, το συνολικό ποσό της δαπάνης που θα απαιτηθεί, 
η δυναμικότητα του καταφυγίου, ο κατά προσέγγιση 
αριθμός των αδέσποτων που υπάρχουν στον Νομό, ο 
αριθμός των συνεργαζόμενων Δήμων, οι παρατηρήσεις 
των σχετικών Επιτροπών αξιολόγησης των αιτημάτων 
όσον αφορά το περιεχόμενο των αιτημάτων μαζί με 
αντίγραφο της Αίτησης του φορέα κατά περίπτωση 
προγράμματος. 

Ειδικότερα η δυναμικότητα του υπό χρηματοδότηση 
καταφυγίου που ιδρύει και λειτουργεί Δήμος ή Κοινό¬ 
τητα, Διαδημοτικό Κέντρο, δεν θα πρέπει να ξεπερνά 
τις 80 θέσεις. 

δ) Ενισχύεται έως το 70% του συνόλου των επιλέξιμων 
δαπανών, για την υλοποίηση των χρηματοδοτούμενων 
δραστηριοτήτων, που αναφέρονται στην παρούσα από¬ 
φαση, που προκύπτει από τα δικαιολογητικά. 

ε) Η έγκριση ή η απόρριψη της αίτησης για ενίσχυση 
ενός φορέα, το ύψος του επιλέξιμου κόστους και της 
οικονομικής ενίσχυσης που θα εγκριθεί για κάθε αίτηση 
θα καθορίζονται με απόφαση του Υπουργού Αγροτι¬ 
κής Ανάπτυξης και Τροφίμων μετά από εισήγηση της 
Δ/νσης Κ.Α.Φ.Ε. του Υπουργείου Αγροτικής Ανάπτυξης 
και Τροφίμων. 

Η εισήγηση πραγματοποιείται αφού η Δ/νση Κ.Α.Φ.Ε. 
εκτιμήσει διάφορους παράγοντες όπως η ιδιαιτερότητα 
της περιοχής που καλύπτει, η δυναμικότητα των κατα¬ 
φυγίων και ο αριθμός των εξυπηρετούμενων Δήμων, ο 
αριθμός των αδέσποτων σκύλων και τα προβλήματα 
που δημιουργούν, ο αριθμός των αιτήσεων ανά νομό, 
ο συνολικός αριθμός των αιτήσεων, η τυχόν προϋπάρ- 
χουσα υποδομή ή δραστηριοποίηση και εμπειρία του 
συμβαλλόμενου φορέα στην αντιμετώπιση των αδέ¬ 
σποτων ζώων, κ.λπ. 

στ) Η Δ/νση Κ.Α.Φ.Ε. ενημερώνει κάθε ενδιαφερόμενο 
φορέα για το ύψος της οικονομικής ενίσχυσης που προ- 
τίθεται να του εγκρίνει. Ο φορέας αποστέλλει δήλωση 
αποδοχής ή μη της ένταξής του με την προτεινόμενη 
οικονομική ενίσχυση μέσα σε δεκαπέντε (15) μέρες από 
την παραλαβή της ειδοποίησης. 

ΑΡΘΡΟ 5 

ΔΙΚΑΙΟΛΟΓΗΤΙΚΑ ΠΟΥ ΥΠΟΒΑΛΛΟΝΤΑΙ 

ΓΙΑ ΤΗΝ ΠΛΗΡΩΜΗ ΤΗΣ ΟΙΚΟΝΟΜΙΚΗΣ ΕΝΙΣΧΥΣΗΣ 
ΤΩΝ ΔΙΚΑΙΟΥΧΩΝ 

1. Αίτηση πληρωμής της οικονομικής ενίσχυσης για 
κάθε δόση, όπου θα αναφέρονται τα συνημμένα δικαιο- 
λογητικά και ο δικαιούχος φορέας θα δηλώνει ότι έλαβε 
γνώση των όρων και προϋποθέσεων του προγράμματος 
και των συνεπειών από τη μη τήρησή τους. 

2. Νόμιμα εξοφλημένα παραστατικά δαπανών, όπως 
και παραστατικά δαπανών από επιτηδευματίες οι οποίοι 
έχουν αναλάβει εκτέλεση εργασιών, παροχή υπηρεσιών 
κ.α. προς ΟΤΑ και Συνδέσμους. Αυτά τα παραστατικά 
είναι: 

- Για υπηρεσίες τιμολόγιο παροχής υπηρεσιών 

- Για κατασκευές γενικώς αγορά υλικών και για πάσης 
φύσεως επιλέξιμες δαπάνες απαιτείται τιμολόγιο - δελ¬ 
τίο αποστολής, φορτωτική και λοιπά παραστατικά που 
εκδίδονται σε επιτηδευματίες, όπως αυτά προβλέπονται 

από τον ΚΒΣ για κάθε πρόσωπο που συναλλάσσεται 
με το δικαιούχο. 

Όλα τα παραστατικά που υποβάλλονται από τους δι¬ 
καιούχους φορείς θα πρέπει να είναι πρωτότυπα εκτός 
από την περίπτωση δικαιούχων φορέων που υποχρεού- 
νται από τον ΚΒΣ να τηρούν τα πρωτότυπα στο αρχείο 
τους. Σε αυτή την περίπτωση θα προσκομίζονται τα 
πρωτότυπα παραστατικά μαζί με φωτοαντίγραφα. Η 
Δ/νση Κτηνιατρικής θα θεωρεί το φωτοαντίγραφο ως 
ακριβές φωτοαντίγραφο από το πρωτότυπο και θα θε¬ 
ωρεί τόσο το αντίγραφο όσο και το πρωτότυπο με την 
ένδειξη (κατά προτίμηση με σφραγίδα) «ΕΠΙΔΟΤΗΘΗΚΕ 
ΣΥΜΦΩΝΑ ΜΕ ΤΗΝ παρούσα . Κ.Υ.Α.». Η Υπηρεσία θα 
κρατάει το αντίγραφο και το πρωτότυπο θα παραμέ¬ 
νει στο αρχείο του δικαιούχου. Η παραπάνω ένδειξη 
θα υπάρχει και στα πρωτότυπα που τηρούνται στην 
Υπηρεσία. 

3. Πρακτικό της τριμελούς επιτροπής της απόφασης, 
στο οποίο πιστοποιείται η καλή εκτέλεση του έργου, 
ανά στάδιο και κατά περίπτωση. 

4. Υπεύθυνη δήλωση του ν. 1599/1986, στην οποία ο 
δικαιούχος θα δηλώνει: 

- ότι η συγκεκριμένη δραστηριότητα που αιτείται για 
οικονομική ενίσχυση δεν έχει ενταχθεί σε άλλο εθνικό 
ή κοινοτικό πρόγραμμα χρηματοδότησης, 

- ότι ο δικαιούχος θα διατηρήσει το αντικείμενο της 
επένδυσης τουλάχιστον για 10 έτη από το έτος κατα¬ 
σκευής του ή έναρξης του προγράμματος, 

- ότι θα αποδέχεται οποιοδήποτε έλεγχο από κάθε 
αρμόδια αρχή, 

- ότι ανήκει ή δεν ανήκει στο κανονικό ή τεκμαρτό 
καθεστώς Φ.Π.Α. και αν το ποσό του Φ.Π.Α. συμψηφίζεται 
ή πρόκειται να ζητηθεί η επιστροφή του από το Δημό¬ 
σιο. Τα ανωτέρω δηλούμενα σχετικά με το καθεστώς 
Φ.Π.Α. του δικαιούχου και αν δικαιούται συμψηφισμό ή 
επιστροφή, η Υπηρεσία θα τα ελέγχει από τις τοπικές 
Δ.Ο.Υ. 

Τα δικαιολογητικά ένταξης και πληρωμής των δικαι¬ 
ούχων θα τίθενται σε ατομικούς φακέλους, όπου θα 
υπάρχει και κατάσταση παραστατικών, από τα οποία 
θα προκύπτει το ύψος της κάθε πληρωμής. 

ΑΡΘΡΟ 6 

ΠΙΣΤΩΣΕΙΣ - ΤΡΟΠΟΣ ΠΛΗΡΩΜΗΣ 

1. Η δαπάνη που προκαλείται ύψους 1.000.000,00 ευρώ 
θα καλυφθεί από τις εγγεγραμμένες πιστώσεις Φ29/110 
ΚΑΕ 2111 οικονομικού έτους 2007, με ισόποση μεταφορά 
στον Ε Φ 07/120 Γενική Γραμματεία Τοπικής Αυτοδι¬ 
οίκησης ΚΑΕ 2229 «Επιχορήγηση σε ΟΤΑ για λοιπούς 
σκοπούς», 

2. α) Όταν οι δικαιούχοι συμπληρώσουν τις προϋπο¬ 
θέσεις πληρωμής υποβάλλουν για το έργο που έχει 
εκτελεστεί, τα απαιτούμενα δικαιολογητικά πληρωμής 
στη οικεία Δ/νση Κτηνιατρικής της Νομαρχιακής Αυτο¬ 
διοίκησης, μέχρι 31.10.2007. 

Η αρμόδια Δ/νση Κτηνιατρικής της Νομαρχιακής Αυ¬ 
τοδιοίκησης συντάσσει έκθεση έγκρισης χρηματοδότη¬ 
σης, αφού εξετάσει τα υποβαλλόμενα δικαιολογητικά 
πληρωμής και λάβει υπόψη την εισήγηση της Επιτροπής 
αξιολόγησης των αιτημάτων, του άρθρου 5 της πα¬ 
ρούσας απόφασης. Στην έκθεση αυτή αναφέρεται το 


ποσό της χρηματοδότησης που δικαιούται ο φορέας, 
το οποίο ανταποκρίνεται στο σύνολο της δαπάνης που 
έχει πραγματοποιήσει αυτός. 

β) Η προαναφερόμενη έκθεση αποστέλλεται στην Δ/ 
νση Κ.Α.Φ.Ε. τμήμα Α', του Υπουργείου Αγροτικής Ανά¬ 
πτυξης και Τροφίμων. 

γ) Με απόφαση του Υπουργού Αγροτικής Ανάπτυξης 
και Τροφίμων και μετά από εισήγηση της Δ/νσης Κ.Α.Φ.Ε. 
εγκρίνεται το βεβαιωμένο, νόμιμο ποσό πληρωμής που 
θα λάβει ο δικαιούχος. 

δ) Η Δ/νση Κ.Α.Φ.Ε. προβαίνει σε αίτημα χρηματοδότη¬ 
σης από την Δ/νση Οικονομικής, Τμήμα Π/Υ, που με την 
σειρά του ζητάει την μεταφορά πίστωσης από την 20ή 
Δ/νση Π/Υ, του Γενικού Λογιστηρίου του Κράτους. 

ε) Το Γ ενικό Λογιστήριο του Κράτους εκδίδει απόφα¬ 
ση Υπ. Οικονομικού για μεταφορά πίστωσης στον Ε.Φ 
07-120 ΚΑΕ 2229. 

Η απόφαση αυτή διαβιβάζεται στο Υπουργείο Εσωτε¬ 
ρικών, Δημόσιας Διοίκησης και Αποκέντρωσης, το οποίο 
υποχρεούται να εκδόσει απόφαση χρηματοδότησης για 
ΟΤΑ και Συνδέσμους, υπογραμμένη από τον Υπουργό 
Εσωτερικών, Δημόσιας Διοίκησης και Αποκέντρωσης. 

Τα χρήματα εκταμιεύονται από τους δικαιούχους, Δή¬ 
μους, Κοινότητες, Διαδημοτικά κέντρα, μέσω Ταμείου 
Παρακαταθηκών και Δανείων. 

ΑΡΘΡΟ 7 

ΓΕΝΙΚΕΣ ΔΙΑΤΑΞΕΙΣ 

1. Τα ανωτέρω ποσά ενίσχυσης που ορίζονται με την 
παρούσα απόφαση μπορούν να μειωθούν κατά περί¬ 
πτωση με κοινή απόφαση των Υπουργών Οικονομίας 
και Οικονομικών, Εσωτερικών, Δημόσιας Διοίκησης και 
Αποκέντρωσης και Αγροτικής Ανάπτυξης και Τροφίμων, 
εφόσον οι πιστώσεις που εγκρίθηκαν δεν φθάνουν για 
να ενισχυθούν οι δικαιούχοι. 

2. Για την καταβολή των ενισχύσεων που αναφέρονται 
στην παρούσα απόφαση είναι απαραίτητη η συνεργασία 
των ενδιαφερομένων με τις αρμόδιες περιφερειακές 
Δ/νσεις Κτηνιατρικής πριν να πραγματοποιήσουν τις 
ενισχυόμενες δραστηριότητες και εξασφάλιση της σχε¬ 
τικής έγκρισης από την Δ/νση Κ.Α.Φ.Ε. του Υπουργείου 
Αγροτικής Ανάπτυξης και Τροφίμων, εκτός αν ορίζεται 
διαφορετικά από την παρούσα. 

3. Φυσικά ή νομικά πρόσωπα που ενισχύονται με την 
παρούσα απόφαση και που χαρακτηρίζονται από τις 
κτηνιατρικές Υπηρεσίες ως μη συνεργάσιμα, ή δεν τη¬ 
ρούν τις απαιτήσεις της σχετικής νομοθεσίας, αποκλεί¬ 
ονται των ενισχύσεων που χορηγούνται από το Υπουρ¬ 
γείο Αγροτικής Ανάπτυξης και Τροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2007 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘ. ΝΑΚΟΣ Π. ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 

Αριθμ. 277811 (2) 

Τροποποίηση και συμπλήρωση της υπ’ αριθμ. 292464/ 
27.7.2005 διυπουργικής απόφασης (Β' 1122) για τα 
συμπληρωματικά διοικητικά μέτρα εφαρμογής και 
υπολογισμού του αριθμού και της αξίας των δικαιω¬ 
μάτων στους δικαιούχους της ενιαίας ενίσχυσης σε 
εφαρμογή των κανονισμών (ΕΚ) 1782/2003 του Συμ¬ 
βουλίου και 795/2004 της Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 1, παρ. 1,2 και 3 του ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ Α' 34), όπως αυτά 
τροποποιήθηκαν με τα άρθρα 6, παρ. 4 του ν. 1440/1984 
(ΦΕΚ Α' 70), και του άρθρου 65 του ν. 1892/1990 (ΦΕΚ Α' 
101), όπως ισχύει σήμερα. 

β) Του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ Α' 280). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
όργανα» (ΦΕΚ Α' 98) και το γεγονός ότι από τις διατά¬ 
ξεις της παρούσας δεν προκαλείται δαπάνη εις βάρος 
του κρατικού προϋπολογισμού. 

δ. Του π.δ. 402/1988 «Περί Οργανισμού του Υπουργείου 
Γεωργίας», όπως τροποποιήθηκε και ισχύει σήμερα και 
π.δ. 81/2002 (ΦΕΚ Α' 57) σχετικά με την συγχώνευση των 
υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών. 

ε. Των άρθρων 13 μέχρι και 29 του ν. 2637/1998 (ΦΕΚ 
Α' 200) «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων», όπως τροποποιήθηκαν και συμπληρώθηκαν με 
το άρθρο 4 του ν. 2732/1999 (ΦΕΚ Α' 154) και το άρθρο 
24 του ν. 2945/2001 (ΦΕΚ Α' 223) «Εθνικό Σύστημα Προ¬ 
στασίας της Αγροτικής Δραστηριότητας» το άρθρο 29 
παρ. 1-8 του ν. 3147/2003 «Ρύθμιση θεμάτων αγροτικής 
γης, επίλυση ζητημάτων αποκατασταθέντων και αποκα- 
θισταμένων κτηνοτροφών και άλλες διατάξεις» (ΦΕΚ Α' 
135) και το άρθρο 3 του ν. 3508/2006 «Ρυθμίσεις θεμάτων 
του ΥΠ.Α.Α.Τ.» (ΦΕΚ Α' 249). 

στ. Του άρθρου 18 του ν. 3399/2005 (ΦΕΚ Α' 255) με το 
οποίο κυρώθηκε η υπ’ αριθμ. 324032/24.12.2004 απόφα¬ 
σης του Υπουργού Αγροτικής Ανάπτυξης και Τροφίμων 
«για την εφαρμογή του καθεστώτος της πολλαπλής 
συμμόρφωσης και λοιπά συμπληρωματικά μέτρα σε 
εκτέλεση του Κανονισμού (ΕΚ) 1782/2003 του Συμβου¬ 
λίου, (ΦΕΚ Β' 1921) και ιδιαίτερα το άρθρο 5 με την 
οποία ο Ο.Π.Ε.Κ.Ε.Π.Ε. ορίσθηκε ως αρμόδιος φορέας 
«για τον υπολογισμό και την διαχείριση των δικαιω¬ 
μάτων ενίσχυσης κατά την έννοια των διατάξεων των 
κανονισμών (ΕΚ) 1782/2003 (τίτλοι I & III) και 795/2004, 
όπως ισχύουν». 

ζ. Της υπ’ αριθμ. 292464/27.7.2005 (ΦΕΚ Β' 1122) διυ¬ 
πουργικής απόφασης «Συμπληρωματικά διοικητικά μέ¬ 
τρα εφαρμογής και υπολογισμού του αριθμού και της 
αξίας των δικαιωμάτων στους δικαιούχους της ενιαίας 


ενίσχυσης σε εφαρμογή των Κανονισμών (ΕΚ) 1782/2003 
του Συμβουλίου και 795/2004 της Επιτροπής», όπως έχει 
τροποποιηθεί και ισχύει. 

2. Τους Κανονισμούς: 

α) (ΕΚ) 1782/2003 του Συμβουλίου (1270 της 29.9.2003) 
«για τη θέσπιση κοινών κανόνων για τα καθεστώτα 
άμεσης στήριξης στα πλαίσια της κοινής γεωργικής 
πολιτικής και για τη θέσπιση ορισμένων καθεστώτων 
στήριξης για τους γεωργούς», όπως τροποποιήθηκε και 
ισχύει μέχρι σήμερα και ιδιαίτερα, τα άρθρα 33, 34, 43, 
50, 95 και 96 αυτού. 

β) (ΕΚ) 795/2004 της Επιτροπής (1.141 της 21.4.2004) 
«σχετικά με τη θέσπιση λεπτομερών κανόνων εφαρ¬ 
μογής του καθεστώτος ενιαίας ενίσχυσης που προ- 
βλέπεται στον κανονισμό (ΕΚ) υπ’ αριθμ. 1782/2003 του 
Συμβουλίου για τη θέσπιση κοινών κανόνων για τα 
καθεστώτα άμεσης στήριξης στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς», όπως τροπο¬ 
ποιήθηκε και ισχύει. 

γ) (ΕΚ) 1255/1999 του Συμβουλίου (1160 της 26.6.1999) 
«Περί κοινής οργάνωσης αγοράς στον τομέα του γά¬ 
λακτος και των γαλακτοκομικών προϊόντων», όπως 
τροποποιήθηκε από τον κανονισμό (ΕΚ) 1782/2003 του 
Συμβουλίου (1270 της 29.9.2003). 

δ) (ΕΚ) 1788/2003 του Συμβουλίου (1270 της 29.9.2003) 
για τη θέσπιση εισφοράς στον τομέα του γάλακτος και 
των γαλακτοκομικών προϊόντων, ο οποίος αντικατέστη¬ 
σε τον κανονισμό (ΕΟΚ) 3950/1992 (1405 της 31.12.1992) 
σχετικά με τη θέσπιση εισφοράς στον τομέα του γάλα¬ 
κτος και των γαλακτοκομικών προϊόντων, όπως ισχύει 
κάθε φορά. 

3. Την υπ’ αριθμ. 20952/Ί32.2007 εισήγηση του Ο.Π.Ε.Κ.Ε.Π.Ε. 

Και με δεδομένο ότι: 

Είναι αναγκαίο να θεσπιστούν συμπληρωματικά διοι¬ 
κητικά μέτρα και διαδικασίες για την ένταξη της πρι¬ 
μοδότησης γαλακτοπαραγωγής και των πρόσθετων 
ενισχύσεων το έτος 2007 στο καθεστώς της ενιαίας 
ενίσχυσης που εφαρμόζεται στη χώρα μας από το έτος 
2006, με σκοπό τον υπολογισμό συμπληρωματικού πο¬ 
σού δικαιωμάτων ή δικαιωμάτων ενιαίας ενίσχυσης, 
αποφασίζουμε: 

Άρθρο 1 

Με την παρούσα απόφαση τροποποιείται και συμπλη¬ 
ρώνεται η υπ’ αριθμ. 292464/27.7.2005 διυπουργική από¬ 
φαση (ΦΕΚ Β' 1122) «Συμπληρωματικά διοικητικά μέτρα 
εφαρμογής και υπολογισμού του αριθμού και της αξίας 
των δικαιωμάτων στους δικαιούχους της ενιαίας ενίσχυ¬ 
σης σε εφαρμογή των Κανονισμών (ΕΚ) 1782/2003 του 
Συμβουλίου και 795/2004 της Επιτροπής», ως εξής: 

Άρθρο 2 

Μετά το άρθρο 13 αυτής, προστίθεται άρθρο 13Α: 

Άρθρο 13 Α 

«Ενταξη της πριμοδότησης γαλακτοπαραγωγής 
στο καθεστώς ενιαίας ενίσχυσης» 

Ωστόσο, ειδικά για τον τομέα του γάλακτος, εφαρ¬ 
μόζονται τα εξής: 

1. Από το έτος 2007 και εφεξής, δικαιούχοι συμπλη¬ 
ρωματικού ποσού δικαιωμάτων ενιαίας ενίσχυσης ή 
νέων δικαιωμάτων ενιαίας ενίσχυσης, είναι οι κάτοχοι 
επιλέξιμης ατομικής ποσότητας αναφοράς αγελαδινού 
γάλακτος κατά την 31η Μαρτίου 2007, σύμφωνα με τα 

στοιχεία που διατηρεί στο αρχείο του ο Ελληνικός Ορ¬ 
γανισμός Γάλακτος (ΕΛ.Ο.Γ.) και παράλληλα διαθέτουν 
γεωργική εκμετάλλευση με αγελάδες, κωδικό αυτής 
στην κτηνιατρική βάση δεδομένων και έχουν παραδώ- 
σει αγελαδινό γάλα κατά την περίοδο από 1.4.2006 ως 
31.3.2007. Ειδικότερα για τους παραγωγούς που την 
31 Μαρτίου 2007 κατέχουν προσωρινή ποσόστωση και 
είναι ενταγμένοι σε προγράμματα εφαρμογής του καν. 
ΕΚ 1257/1999 για ενίσχυση πρώτης εγκατάστασης ή ενί¬ 
σχυσης στα πλαίσια ενός σχεδίου βελτίωσης ή μετεγκα¬ 
τάστασης κτηνοτροφικών μονάδων ή του ν. 3299/2004 
(ΦΕΚ Α' 261) υπολογίζονται αντίστοιχα συμπληρωματικά 
ποσά δικαιωμάτων ενιαίας ενίσχυσης ή νέα δικαιώματα 
ενιαίας ενίσχυσης. Σε περίπτωση μη ολοκλήρωσης των 
παραπάνω σχεδίων, σύμφωνα με τα προβλεπόμενα, τα 
συμπληρωματικά ποσά ή τα δικαιώματα ενιαίας ενί¬ 
σχυσης που υπολογίστηκαν μεταφέρονται στο Εθνικό 
Απόθεμα, ενώ για τυχόν καταβληθέντα ποσά, εφαρμό¬ 
ζεται η διαδικασία ανάκτησης αχρεώστητων ποσών, 
που προβλέπεται στο άρθρο 28 του ν. 2520/1997 (ΦΕΚ 
Α' 173) όπως ισχύει σήμερα. 

2. Εφόσον ο γεωργός: 

α) Είναι ήδη κάτοχος δικαιωμάτων ενιαίας ενίσχυσης 
για το έτος 2007, λαμβάνει συμπληρωματικό ποσό ανά 
δικαίωμα ίσο με το πηλίκο των ποσών που θα χορη¬ 
γηθούν σύμφωνα με τα άρθρα 95 και 96 του κανονι¬ 
σμού 1782/2003 όσον αφορά στο έτος 2007, δια του 
αριθμού των δικαιωμάτων που κατέχει, εξαιρουμένων 
των δικαιωμάτων από παύση καλλιέργειας. Το σύνολο 
της πρόσθετης ενίσχυσης ανά έτος σε Εθνικό επίπεδο 
που καθορίζεται στο άρθρο 96 του καν. (ΕΚ) 1782/2003 
κατανέμεται σε όλους τους δικαιούχους πριμοδότησης 
παραγωγούς, αναλογικά με την προσδιορισθείσα ατομι¬ 
κή ποσότητα αναφοράς, επιλέξιμη για πριμοδότηση. 

Η μοναδιαία αξία κάθε δικαιώματος ενιαίας ενίσχυσης 
που κατέχει ο γεωργός για το έτος 2007 αυξάνεται κατά 
το συμπληρωματικό αυτό ποσό. 

β) Δεν διαθέτει κανένα δικαίωμα, προσδιορίζονται 
δικαιώματα ενιαίας ενίσχυσης σύμφωνα με το άρθρο 
11 της παρούσας. Για την εφαρμογή του άρθρου 11, ως 
εκτάρια νοούνται τα επιλέξιμα εκτάρια που κατέχει ο 
γεωργός κατά το έτος 2007, όπως τα δήλωσε στην 
ενιαία αίτηση του ίδιου έτους. 

γ) Δεν διαθέτει δικαιώματα ενιαίας ενίσχυσης, ούτε 
επιλέξιμα εκτάρια, ο υπολογισμός των ειδικών δικαιω¬ 
μάτων γίνεται λαμβάνοντας υπόψη το άρθρο 30 του 
καν. (ΕΚ) 795/2003. 

3. Για τον υπολογισμό των ποσών ανά δικαιούχο, 
λαμβάνεται υπόψη το δημοσιονομικό ανώτατο όριο 
που αντιστοιχεί στον τομέα και το οποίο ανέρχεται 
σε 22.383.000 €. 

4. Ο ΕΑ.Ο.Γ, έως την 4η Απριλίου 2007, κοινοποιεί στον 
Ο.Π.Ε.Κ.Ε.Π.Ε. το αρχείο με τα στοιχεία των γεωργών 
που κατέχουν ατομική ποσότητα αναφοράς ή προσω¬ 
ρινή ποσόστωση και είναι ενταγμένοι σε προγράμματα 
εφαρμογής του καν. ΕΚ 1257/1999 για ενίσχυση πρώτης 
εγκατάστασης ή ενίσχυσης στα πλαίσια ενός σχεδίου 
βελτίωσης ή μετεγκατάστασης κτηνοτροφικών μονάδων 
ή του ν. 3299/2004 (ΦΕΚ Α' 261). Τα στοιχεία του αρχεί¬ 
ου περιλαμβάνουν κατ’ ελάχιστο την ακριβή ποσότητα 
αναφοράς που κατείχε ο δικαιούχος την 31η Μαρτίου 
2007 και την ποσότητα παραδόσεων αγελαδινού γά¬ 
λακτος κατά την προηγούμενη γαλακτοκομική περίοδο 


ανά δικαιούχο. Ο Ο.Π.Ε.Κ.Ε.Π.Ε. διενεργεί διασταυρωτικό 
έλεγχο του αρχείου του ΕΑ.Ο.Γ με την κτηνιατρική βάση 
δεδομένων, προκειμένου να διαπιστωθεί η ύπαρξη γε¬ 
ωργικής εκμετάλλευσης με αγελάδες. 

Γ ια τους γεωργούς που πληρούν τα κριτήρια επιλε- 
ξιμότητας, γίνεται ενσωμάτωση του ποσού της πρι¬ 
μοδότησης γαλακτοπαραγωγής και των πρόσθετων 
ενισχύσεων στα δικαιώματα τους ή χορηγούνται νέα 
δικαιώματα ενιαίας ενίσχυσης σύμφωνα με τις περι¬ 
πτώσεις (α), (β) και (γ) της παραγράφου 2. 

5. Οι παραγωγοί που εμπίπτουν στο πεδίο εφαρμογής 
του άρθρου 22 του Κανονισμού (ΕΚ) 1973/2004 εφόσον 
επιθυμούν την κατοχύρωση του συμπληρωματικού πο¬ 
σού δικαιωμάτων ενιαίας ενίσχυσης ή νέων δικαιωμάτων 
ενιαίας ενίσχυσης που προέρχονται από την πριμοδό¬ 
τηση γαλακτοπαραγωγής και τις πρόσθετες ενισχύσεις, 
οφείλουν να δηλώσουν υπεύθυνα στον ΕΑ.Ο.Γ., μέχρι 
την 31η Μαρτίου 2007, την πρόθεσή τους για την εκ 
νέου έναρξη δραστηριότητας εντός της προθεσμίας 
που τίθεται στον ανωτέρω κανονισμό (15η Μάίου 2007). 
Οι περιπτώσεις ανωτέρας βίας εξετάζονται σύμφωνα 
με το άρθρο 18 της παρούσας. Οι εν λόγω παραγωγοί 
θα ελεγχθούν από τον ΕΛ.Ο.Γ. σε ποσοστό 100% για 
την τήρηση της υποχρέωσης που αναλαμβάνουν και 
τα αποτελέσματα των ελέγχων θα διαβιβαστούν στον 
Ο.Π.Ε.Κ.Ε.Π.Ε. έως την 15η Ιουνίου 2007, προς επιβεβαί¬ 
ωση της επανέναρξης της δραστηριότητας. Οι έλεγχοι 
περιλαμβάνουν επιβεβαίωση παράδοσης αγελαδινού 
γάλακτος σε εγκεκριμένο από τον ΕΛΟΓ αγοραστή γά¬ 
λακτος ή πώλησης απ’ ευθείας στον καταναλωτή γάλα¬ 
κτος ή γαλακτοκομικών προϊόντων κατά περίπτωση. Οι 
παραγωγοί που δεν θα ανταποκριθούν στην παραπάνω 
υποχρέωση, δεν θα δικαιούνται το συμπληρωματικό 
ποσό δικαιωμάτων ή τα νέα δικαιώματα ενιαίας ενίσχυ¬ 
σης από την πριμοδότηση γαλακτοπαραγωγής και τις 
πρόσθετες ενισχύσεις, τα οποία θα μεταφερθούν στο 
Εθνικό Απόθεμα. 

Άρθρο 3 

Η παρούσα ισχύει για την Ενιαία Αίτηση έτους 2007 
και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

-♦- 

Αριθμ. 14032 (3) 

Ολοκλήρωση και πιστοποίηση της έναρξης της παρα¬ 
γωγικής λειτουργίας της επένδυσης της εταιρείας «Γ. 
ΤΖΑΡΑΚΗΣ ΑΝΩΝΥΜΗ ΕΤΑΙΡΕΙΑ ΤΟΥΡΙΣΤΙΚΗ ΠΑΡΟ¬ 
ΧΗΣ ΥΠΗΡΕΣΙΩΝ ΚΑΙ ΣΥΜΜΕΤΟΧΙΚΗ» και δχ «ΤΖΑ¬ 
ΡΑΚΗΣ Α.Ε.» που έχει υπαχθεί στις διατάξεις του ν. 
3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 14031/ΥΠΕ/4/0 0051/Ν.3299/04/27.3.20 07 
απόφαση του Υπουργού και του Υφυπουργού Οικονο¬ 
μίας και Οικονομικών πιστοποιείται η ολοκλήρωση - 

οριστικοποίηση του κόστους και η έναρξη της παρα¬ 
γωγικής λειτουργίας της επένδυσης της εταιρείας «Γ. 
ΤΖΑΡΑΚΗΣ ΑΝΩΝΥΜΗ ΕΤΑΙΡΕΙΑ ΤΟΥΡΙΣΤΙΚΗ ΠΑΡΟΧΗΣ 
ΥΠΗΡΕΣΙΩΝ ΚΑΙ ΣΥΜΜΕΤΟΧΙΚΗ» με δ.τ. «ΤΖΑΡΑΚΗΣ 
Α.Ε.», που αναφέρεται στη δημιουργία συμπληρωματικών 
εγκαταστάσεων στο ξενοδοχείο 03ΤΒΙΑ ΒΕΑΟΗ 4* και 
την αναβάθμισή του από Β' τάξη σε Α', δυναμικότητας 
256 κλινών (177 δωματίων) στην περιοχή Καθαράδες 
Ιεράπετρας του Νομού Λασιθίου Κρήτης, με τους εξής 
όρους: 

α) Το συνολικό οριστικοποιούμενο κόστος της επέν¬ 
δυσης ανέρχεται στο ποσό των πέντε εκατομμυρίων 
διακοσίων είκοσι τεσσάρων χιλιάδων επτακοσίων εβδο¬ 
μήντα τριών (5.224.773,00) € με ενισχυόμενο κόστος πέ¬ 
ντε εκατομμύρια εκατόν τριάντα μία χιλιάδες τριάντα 
πέντε (5.131.035,00) €. 

β) Το ύψος της ιδίας συμμετοχής ανέρχεται στο ποσό 
του ενός εκατομμυρίου τετρακοσίων πέντε χιλιάδων 
εννιακοσίων τεσσάρων (1.405.904,00) €, που αποτελεί 
ποσοστό 27,4% του συνολικού κόστους της ενισχυό- 
μενης επένδυσης. 

γ) Το ύψος της επιχορήγησης ανέρχεται στο ποσό 
των δύο εκατομμυρίων πενήντα δύο χιλιάδων τετρα¬ 
κοσίων δεκατεσσάρων (2.052.414,00) € που αποτελεί 
ποσοστό 40% του συνολικού κόστους της ενισχυόμενης 
επένδυσης. 

δ) Το ύψος του τραπεζικού δανείου ανέρχεται στο 
ποσό του ενός εκατομμυρίου εξακοσίων εβδομήντα δύο 
χιλιάδων επτακοσίων δεκαεπτά (1.672.717,00) €. 

ε) Ημερομηνία ολοκλήρωσης της επένδυσης: 30.9.2006. 

στ) Οι νέες θέσεις εργασίας που δημιουργήθηκαν 
ανέρχονται 8 ΕΜΕ δηλαδή πάνω από τις μισές (12 ΕΜΕ) 
που προβλεπόταν στην υπ’ αριθμ. 44477/ΥΠΕ/4/00051/ 
ν.3299/2004/28.11.2005 απόφαση του Υπουργού και Υφυ¬ 
πουργού Οικονομίας και Οικονομικών. 

Επίσης με την παραπάνω απόφαση εγκρίθηκε η κα¬ 
ταβολή του συνόλου της επιχορήγησης ποσού δύο 
εκατομμυρίων πενήντα δύο χιλιάδων τετρακοσίων δε¬ 
κατεσσάρων (2.052.414,00) €. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΜΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

(4) 

Υπαγωγή επένδυσης της εταιρείας «ΦΑΡΜΑ ΧΗΤΑΣ 
Α.Ε.» στις διατάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 40800 ΥΠΕ/4/00404/Ε/Ν.3299/04/ 
30.12.2006 απόφαση του Υπουργού και του Υφυπουργού 
Οικονομίας και Οικονομικών εγκρίθηκε η υπαγωγή στις 
διατάξεις του ν. 3299/2004 της επιχείρησης «ΦΑΡΜΑ ΧΗ¬ 
ΤΑΣ Α.Ε.» για την ενίσχυση επένδυσής της με το κίνητρο 
της επιχορήγησης, που αναφέρεται στον εκσυγχρονισμό 
υφισταμένης χοιροτροφικής μονάδας με αλλαγή του 
τόπου εγκατάστασης της μονάδας και κατασκευή εγκα¬ 


ταστάσεων επεξεργασίας αποβλήτων και παραγωγής 
βιοαερίου για λόγους προστασίας του περιβάλλοντος 
και υποκατάστασης υγρών καυσίμων και ηλεκτρικής 
ενέργειας στην περιοχή Γκαργκούλα του Δ.Δ. Ρωμιός 
του Δ. Φιλιππιάδας του Νομού Πρεβέζης, συνολικής 
δαπάνης έξι εκατομμυρίων οκτακόσιων ενενήντα έξι 
χιλιάδων (6.896.000,00) ευρώ, με ποσοστό επιχορήγησης 
40% ήτοι ποσό δυο εκατομμυρίων επτακοσίων πενήντα 
οκτώ χιλιάδων τετρακοσίων (2.758.400,00) ευρώ. Με την 
επένδυση θα δημιουργηθούν έξι (6) νέες θέσεις μόνιμης 
απασχόλησης και μια (1) μερικής απασχόλησης, ήτοι 
(6,33 ΕΜΕ). 

Ημερομηνία γνωμοδότησης της Επιτροπής: 30.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΟΙΚΟΜΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

Αριθμ. ΦΓ8/12284 (5) 

Τροποποίηση των υπ’ αριθμ. ΦΓ8/1890/31.1.2001 (ΦΕΚ 893/ 
Β') και ΦΓ8/13847/25.4.2005 (ΦΕΚ 656/Β'/17.5.2005) απο¬ 
φάσεων της Ολομέλειας του Ελεγκτικού Συνεδρίου. 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΣΕ ΟΛΟΜΕΛΕΙΑ 

Συνεδρίασε στο κατάστημά του στις 7 Φεβρουάριου 
2007 με την ακόλουθη σύνθεση: Γεώργιος-Σταύρος 
Κούρτης, Πρόεδρος, Ευστάθιος Ροντογιάννης, Ιωάννης 
Καραβοκύρης, Νικόλαος Αγγελάρας, Ελένη Φώτη, Ιωάν¬ 
νης Μπαλαφούτης, Αντώνιος Τομαράς, Αντιπρόεδροι, 
Ηλίας Αλεξανδρόπουλος, Θεοχάρης Δημακόπουλος, 
Φλωρεντία Καλδή, Γεώργιος Κωνσταντάς, Διονύσιος 
Λασκαράτος, Μιχαήλ Ζυμής, Ευφροσύνη Κραμποβίτη, 
Γαρυφαλλιά Καλαμπαλίκη, Χρυσούλα Καραμαδούκη, Μα¬ 
ρία Βλαχάκη, Σωτηρία Ντούνη, Νικόλαος Μηλιώνης, Κων¬ 
σταντίνος Κωστόπουλος, Γεωργία Μαραγκού, Βασιλική 
Ανδρεοπούλου, Ασημίνα Σαντοριναίου, Ελένη Λυκεσά, 
Ευαγγελία-Ελισάβετ Κουλουμπίνη, Κωνσταντίνα Ζώη, 
Δημήτριος Πέππας και Δέσποινα Καββαδία-Κωνστα- 
ντάρα, Σύμβουλοι. 

Οι Αντιπρόεδροι Χρήστος Ντάκουρης και Κωνσταντί¬ 
νος Κανδρής και οι Σύμβουλοι Ανδρονίκη Θεοτοκάτου, 
Ευάγγελος Νταής και Μαρία Αθανασοπούλου απούσια¬ 
σαν δικαιολογημένα. 

ΓΕΝΙΚΟΣ ΕΠΙΤΡΟΠΟΣ ΤΗΣ ΕΠΙΚΡΑΤΕΙΑΣ: Γεώργιος 
Σχοινιωτάκης. 

ΓΡΑΜΜΑΤΕΑΣ: Δήμητρα Παρασκευοπούλου, Επίτρο¬ 
πος, Προϊσταμένη της Γραμματείας του Ελεγκτικού 
Συνεδρίου. 

Αφού έλαβε υπόψη: 

1. Το άρθρο 98 του Συντάγματος. 

2. Τα άρθρα 38 του ν. 2721/1999 και 12 παρ. 1 του ν. 3472/ 
2006. 

3. Τα άρθρα 4, 5, 6,12,13,14,15,19, 22, 77, 81 και 82 του 
π.δ. 774/1980 (ΦΕΚ 189/Α'). 

4. Τις υπ’ αριθμ. ΦΓ8/1890/31.1.2001 (ΦΕΚ 893/Β'), και 
ΦΓ8/13847/25.4.2005 (ΦΕΚ 656/Β'/17.5.2005) αποφάσεις 
της Ολομέλειας του Ελεγκτικού Συνεδρίου. 

5. Τα πρακτικά των υπ’ αριθμ. 2ης/31.12.2001 και 11ης/ 
25.4.2005 Γενικών Συνεδριάσεων της Ολομέλειας του 
Ελεγκτικού Συνεδρίου. 

6. Τη σχετική εισήγηση του Συμβούλου Ηλία Αλεξαν- 
δρόπουλου, η οποία καταχωρήθηκε στα Πρακτικά της 
2/7.2.2007 Γενικής Συνεδριάσεως της Ολομέλειας του 
Ελεγκτικού Συνεδρίου. 

7. Τη γνώμη του Γενικού Επιτρόπου της Επικράτειας 
στο Ελεγκτικό Συνέδριο, και 

8. Τις ανάγκες της Υπηρεσίας, αποφάσισε τα εξής: 

Αναθέτει στην Υπηρεσία Επιτρόπου του Ελεγκτικού 

Συνεδρίου στο Υπουργείο Τουριστικής Ανάπτυξης την 
άσκηση προληπτικού ελέγχου επί των δαπανών: 

α) Του Υπουργείου Τουριστικής Ανάπτυξης, 

β) Του Περιφερειακού Γενικού Νοσοκομείου Αθηνών 
«Γεώργιος Γεννηματάς» (από Υπηρεσία Επιτρόπου στη 
Βουλή των Ελλήνων). 

γ) Του Γενικού Νοσοκομείου Παίδων Πεντέλης (από 
Υπηρεσία Επιτρόπου στο Υπουργείο Οικονομίας). 

δ) Του Οργανισμού Τουριστικής Εκπαίδευσης και 
Κατάρτισης (από Υπηρεσία Επιτρόπου στο Υπουργείο 
Οικονομίας). 

ε) Του Οργανισμού Τουριστικής Εκπαίδευσης και Κα¬ 
τάρτισης (ΙΕΚ Ανάβυσσος) (από Υπηρεσία Επιτρόπου 
στο Υπουργείο Οικονομίας). 


στ) Του Λιμενικού Ταμείου Πόρτο Ράφτη (από Υπηρε¬ 
σία Επιτρόπου στο Υπουργείο ΠΕΧΩΔΕ). 

ζ) Του Εθνικού Κέντρου Άμεσης Βοήθειας (ΕΚΑΒ) (από 
Υπηρεσία Επιτρόπου στο Υπουργείο Δικαιοσύνης). 

η) Του Περιφερειακού Γενικού Νοσοκομείου Αττικής 
«ΚΑΤ» (από Υπηρεσία Επιτρόπου στο Υπουργείο Ανά¬ 
πτυξης -Γενικές Γραμματείες Έρευνας, Τεχνολογίας, 
Βιομηχανίας). 

θ) Του Δήμου Παπάγου (από Υπηρεσία Επιτρόπου στο 
Δήμο Αγίας Παρασκευής) και 
ι) Του Δήμου Χολαργού (από Υπηρεσία Επιτρόπου στο 
Δήμο Αγίας Παρασκευής). 

Οι υπ’ αριθμ. ΦΓ8/1890/31.1.2001 (ΦΕΚ 893/Β') και ΦΓ8/ 
13847/25.4.2005 (ΦΕΚ 656/Β') αποφάσεις της Ολομέλειας 
του Ελεγκτικού Συνεδρίου τροποποιούνται, κατά το μέ¬ 
ρος που ρυθμίζουν διαφορετικά το ανωτέρω θέμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2007 
Ο Πρόεδρος 

ΓΕΩΡΓΙΟΣ-ΣΤΑΥΡΟΣ ΚΟΥΡΤΗΣ 

